Diari Oficial de la Generalitat Valenciana


Sumari del DOGV 5175, del 12-01-2006 (2005/14094)

RESOLUCIÓ de 28 de desembre de 2005, de la Conselleria de Cultura, Educació i Esport, per la qual es resol la convocatòria dels Premis Josep Renau d'Art Digital 2005.
----------------------------------------------------------------------------------------------------------------------------------------------------------------------

### Dades del document

Número de DOGV
:   5175

Data del DOGV
:   12-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14199


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 28 de desembre de 2005, de la Conselleria de Cultura, Educació i Esport, per la qual es resol la convocatòria dels Premis Josep Renau d'Art Digital 2005. [2005/14476]
  
Per Orde de 15 de julio de 2005, de la Conselleria de Cultura, Educació i Esport, publicada en el Diari Oficial de la Generalitat Valenciana, de 4 d'agost, es van convocar els Premis Josep Renau d'Art Digital 2005.
  
Acomplint el que disposa la base sèptima de l'annex I de l'Orde, s'ha reunit el jurat de selecció constituït a l'efecte, format per: president: el conseller de Cultura, Educació i Esport, que podrà delegar en el vicepresident. Vicepresident: la directora general d'Arxius i Innovació Tecnològica. Secretari, amb veu i sense vot: el cap de l'Àrea d'Informàtica, Organització i Innovació Tecnològica. Vocals: quatre especialistes de prestigi reconegut en cada una de les categories i un representant de l'Institut Valencià d'Avaluació i Qualitat Educativa; el qual, després d'examinar i avaluar els materials presentats per tots els participants, considera que no s'ajusten a les condicions de la convocatòria ni cobrixen les expectatives previstes, amb la qual cosa, este jurat, tal i com ho disposa la base huitena de la citada Orde, de 15 de juliol de 2005, ha elevat davant el conseller de Cultura, Educació i Esport la seua proposta de declarar deserts en totes les seues modalitats els Premis Josep Renau d'Art Digital 2005.
  
Estudiada dita proposta i d'acord amb la disposició final primera de l'esmentada Orde, per delegació del conseller, resolc: declarar deserts els premis Josep Renau d'Art Digital 2005 en totes les seues modalitats, de conformitat amb les bases segona, punt dos i huitena, punt tres, de l'Orde de 15 de juliol de 2005.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, i 10, 14 i 46 de la Llei Reguladora de la Jurisdicció Contenciós Administrativa, contra la present resolució, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació: a) El recurs de reposició haurà d'interposar-se davant el conseller de Cultura, Educació i Esport, en el termini d'un mes a comptar des del dia següent de la seua publicació. b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana, en el termini de dos mesos a comptar des del dia següent de la seua publicació.